**Z A P I S N I K**

**SA 12. SJEDNICE GRADSKOG VIJEĆA**

**GRADA IVANIĆ-GRADA**

U Ivanić-Gradu, 22. studenoga 2022.

12. sjednica Gradskog vijeća Grada Ivanić-Grada održana je dana 22. studenoga 2022. godine s početkom u 16,00 sati u Spomen domu Alojz Vulinec, Beliceva 1, Ivanić-Grad.

Bilješke vodi Matea Rešetar – Viša stručna suradnica za poslove Gradskog vijeća i Gradonačelnika

Prisutni članovi Gradskog vijeća:

Željko Pongrac, Irena Fučkar, Ivica Kozjak, Krešimir Ceranić, Lovorko Matković, Mirna Češković, Milica Piličić, Miljenko Šimunović, Tibor Vuković, Renato Mikac, Mladen Prelec, Maja Krnjević, Kristijan Škarica

Odsutni: Željko Brezovečki Brzi, Slaven Barišec

Ostali prisutni:

1. Javor Bojan Leš – gradonačelnik Grada Ivanić-Grada
2. Tomislav Cuvaj – zamjenik gradonačelnika Grada Ivanić-Grada
3. Marina Šiprak – privremena pročelnica Upravnog odjela za lokalnu samoupravu, pravne poslove i društvene djelatnosti
4. Dražen Hlad – pročelnik Upravnog odjela za komunalno gospodarstvo, prostorno planiranje, gospodarstvo i poljoprivredu
5. Tamara Mandić – pročelnica Upravnog odjela za financije i proračun
6. Tomislav Abramović – viši stručni suradnik – komunalni redar
7. Mario Biršić – viši stručni suradnik za društvene djelatnosti
8. Matea Rešetar – viša stručna suradnica za poslove Gradskog vijeća i Gradonačelnika
9. Sanja Mahovlić Vučinić – direktorica trgovačkog društva Razvojna agencija IGRA d.o.o.
10. Valentin Gadža – direktor trgovačkog društva Poduzetnički centar Ivanić-Grad d.o.o.
11. Mario Mikulić – direktor trgovačkog društva Komunalni centar Ivanić-Grad d.o.o.
12. Sanja Radošević – direktorica trgovačkog društva Ivakop d.o.o.
13. Radojka Šporer – direktorica trgovačkog društva Obiteljski radio Ivanić d.o.o.
14. Tomislav Masten – direktor trgovačkog društva Vodoopskrba i odvodnja Zagrebačke županije d.o.o.
15. Martina Vozdecki – rukovoditeljica sektora za financijske i računovodstvene poslove trgovačkog društva Vodoopskrba i odvodnja Zagrebačke županije d.o.o.
16. Vjekoslav Broz – rukovoditelj Poslovne jedinice trgovačkog društva Vodoopskrba i odvodnja Zagrebačke županije d.o.o. Ivanić-Grad
17. dr.sc. Mile Marinčić, prof.v.š. – dekan Visoke škole Ivanić-Grad
18. Josip Banić – predsjednik Savjeta mladih Grada Ivanić-Grada
19. Pero Krnjaić – predstavnik srpske nacionalne manjine
20. Obiteljski radio Ivanić d.o.o.

Predsjednik Gradskog vijeća g. Pongrac – otvorio je 12. sjednicu te konstatirao kako je sjednici od ukupno 15 prisutno 12 vijećnika, što predstavlja većinu članova Gradskog vijeća, postoji kvorum te se mogu donositi pravovaljane odluke.

Na sjednici je sa 12 glasova za jednoglasno usvojen zapisnik sa 11. sjednice Gradskog vijeća Grada Ivanić-Grada.

Kod utvrđivanja Dnevnoga reda, predlagatelj Odluke o pripajanju trgovačkog društva Poduzetnički centar Ivanić-Grad d.o.o. trgovačkom društvu Razvojna agencija IGRA d.o.o. povukao je sa Dnevnoga reda točku **14.** **Razmatranje prijedloga i donošenje Odluke o pripajanju trgovačkog društva Poduzetnički centar Ivanić-Grad d.o.o. trgovačkom društvu Razvojna agencija IGRA d.o.o.**

Prije pristupanja glasovanju o Dnevnom redu sjednice utvrđeno je kako je sjednici Gradskog vijeća prisutno 13 vijećnika.

Gradsko vijeće jednoglasno je sa 13 glasova za usvojilo sljedeći

**D N E V N I R E D :**

1. **Aktualni sat**

* **Informacija komunalnog redarstva o izvršenim nalozima u periodu od posljednje sjednice Gradskog vijeća Grada Ivanić-Grada**

1. **Razmatranje Izvješća o radu i financijskom poslovanju trgovačkog društva Vodoopskrba i odvodnja Zagrebačke županije d.o.o. za 2021. godinu i donošenje Zaključka o prihvaćanju istog**
2. **Razmatranje Izvješća o radu i financijskom poslovanju trgovačkog društva Obiteljski radio Ivanić d.o.o. za 2021. godinu i donošenje Zaključka o prihvaćanju istog**
3. **Razmatranje Izvješća o radu i financijskom poslovanju trgovačkog društva Poduzetnički centar Ivanić-Grad d.o.o. za 2021. godinu i donošenje Zaključka o prihvaćanju istog**
4. **Razmatranje Izvješća o radu i financijskom poslovanju trgovačkog društva Razvojna agencija IGRA d.o.o. za 2021. godinu i donošenje Zaključka o prihvaćanju istog**
5. **Razmatranje Izvješća o radu i financijskom poslovanju Visoke škole Ivanić-Grad za 2021. godinu i donošenje Zaključka o prihvaćanju istog**
6. **Razmatranje prijedloga i donošenje Zaključka o usvajanju:**
7. **Analize stanja sustava civilne zaštite na području Grada Ivanić-Grada za 2021. godinu**
8. **Godišnjeg plana razvoja sustava civilne zaštite na području Grada Ivanić-Grada za 2022. godinu s financijskim učincima za trogodišnje razdoblje**
9. **Razmatranje prijedloga i donošenje Odluke o davanju prethodne suglasnosti na prijedlog Statuta Dječjeg vrtića Ivanić Grad**
10. **Razmatranje prijedloga i donošenje Odluke o davanju prethodne suglasnosti na prijedlog Pravilnika o unutarnjem ustrojstvu i načinu rada Dječjeg vrtića Ivanić Grad**
11. **Razmatranje** **prijedloga i donošenje Odluke o davanju suglasnosti Javnoj vatrogasnoj postrojbi Grada Ivanić-Grada na ishođenje bankarske garancije**
12. **Razmatranje prijedloga i donošenje Odluke o o davanju suglasnosti za dugoročno zaduženje trgovačkom društvu IVAKOP d.o.o.**
13. **Razmatranje prijedloga i donošenje** **Odluke o odobravanju financiranja i izvođenju radova na sanaciji krovišta tržnice Maznica u Ivanić-Gradu**
14. **Razmatranje prijedloga i donošenje Odluke o odobravanju financiranja i izvođenju radova na postavi novog sportskog poda u dvorani uz Osnovnu školu „Stjepana Basaričeka“ u Ivanić-Gradu**
15. **Razmatranje prijedloga i donošenje Odluke o izmjeni Odluke o odobravanju financiranja i izvođenju radova na rekonstrukciji Moguševe ulice i izgradnji nogostupa (II. faza) u Ivanić-Gradu**
16. **Razmatranje prijedloga i donošenje Zaključka o prihvaćanju Plana rada i Financijskog plana Savjeta mladih Grada Ivanić-Grada za 2023. godinu**
17. **Razno.**

Rad prema utvrđenom dnevnom redu.

1. **TOČKA**

g. Tomislav Abramović – vezano za Izvješće za period od 28.09. do 21.11. ukratko ću proći o svim aktivnostima koje su se provodile unutar odjela u dijelu komunalnog redarstva. Ukratko o upravnim postupcima, rješenjima koja smo izdali u periodu od nešto više od mjesec dana, ukupno u ovoj godini smo imali 74 upravna postupka pokrenuta, a u odnosu na zadnju sjednicu četiri su nova upravna postupka, odnosno izdana su rješenja za neuređenu parcelu, nefunkcionalne cijevne propuste ili nefunkcionalne odvodne jarke, jedno rješenje o troškovima postupka i rješenje o uređenju javnih površina odnosno uklanjanje predmeta sa javne površine. Kao i sve ostalo rješenja se provode po službenoj dužnosti, ali i po prijavama stranaka odnosno po nastaloj situaciji na terenu. Ono što je bio više posao koji smo u ovih mjesec dana radili da smo provjeravali izvršnost svih ovih ranije izdanih rješenja tako da se više vodilo računa o tim prijašnjim rješenjima, a i doba godine je kada više nema praktički nekakvih aktivnosti pa zato u ovom periodu je bilo i možda manje nego što je bilo prijašnjih perioda. Što se tiče građevinske inspekcije o dočetka godine imali smo sedam rješenja koje je izdalo komunalno redarstvo, od toga su dva još aktualna znači imaju svoj rok trajanja, ta dva koja i zadnji puta smo spomenuli, uklanjanje objekta u Graberju Ivanićkom nekadašnja Amanita i jedan gospodarski objekt u Dubrovčaku Lijevom, oni su u našem postupku za rušenje i kada prođe rok vidjet će se da li će biti potrebne i daljnje aktivnosti. Još su dva izvida u ovom periodu koja se odnose na provjeru dozvola i dokumentacije po kojima se određeni objekti, oprema da li se postavlja sukladno našim propisima, tu još čekamo određenu dokumentaciju, ali u svakom slučaju i u ovom segmentu građevinske inspekcije smo tokom cijele godine bili dosta aktivni. Napominjem da se sva rješenja izdaju u skladu sa Naputkom Državnog inspektorata tako da i njima ide primjerak i svako postupanje u tom dijelu je koordiniran sa inspektoratom. Što se tiče upravnih postupaka, odnosno obveznih prekršajnih naloga imali smo od početka godine 45 ukupno obaveznih prekršajnih naloga, a u periodu od zadnje sjednice izdano je novih 13, od toga 5 za nepropisno parkiranje na javnim površinama, 5 za obrasle i neuređene parcele i 3 za odbacivanje otpada na zelenim otocima i još su 3 prekršajna naloga u samoj pripremi odnosno čekaju se podaci od MUP-a za daljnje postupanje. Uz spomenute prekršajne naloge i rješenja o izvršenju obaveznih radnji u ovom periodu smo imali i osam novih rješenja za korištenje javnih površina na području Grada. Ukupno je to ove godine izdano 57 rješenja. Što se tiče ugostiteljskih terasa u ovom periodu je bilo 4 nova rješenja, jedno je za ukupno događanje Advent u Ivaniću izdano Turističkoj zajednici, 3 rješenja za određeno zauzimanje površine u smislu postave skele ili prodaje nekakvih proizvoda na javnoj površini i dva su rješenja za produljenje radnog vremena. Što se tiče suglasnosti, uz rješenja određeni subjektima idu suglasnosti, prije svega za obilježavanje određenih događanja ili aktivnosti, znači udrugama ili ustanovama se izdaje suglasnost i tu su bile četiri nove suglasnosti, a od početka godine to je sveukupno 31 suglasnost za određena korištenja javnih površina prije svega u centru grada Ivanić-Grada. Što se tiče brige o javnim površinama, aktivnost kao i svaka, znači prije svega komunikacija i koordinacija sa Komunalnim centrom, dnevna komunikacija, tjedni sastanci i u principu koordiniranje rada po svim našim izdanim nalozima. Od početka godine izdano je 66 naloga je izdano Komunalnom centru, a u zadnjih mjesec i pol 5 novih, više-manje se odnosilo na održavanje gradske imovine, znači objekata u vlasništvu Grada, bila je i određena sanacija deponije i uz sami Komunalni centar imali smo i vanjske izvođače upravo na sličnim poslovima, dakle ili održavanje objekata ili nabava i ugradnja određene opreme po mjesnim odborima, a sve isto u dogovoru sa mjesnim odborima na području Grada. Briga o javnim površinama, što se tiče vanjskih tvrtki koje obavljaju poslove za Grad temeljem narudžbenice, ugovora ili slično dosta smo u ovom periodu od mjesec i pol imali radove na oborinskoj odvodnji. Nakon zadnjih kiša kada su bile imali smo određenih točaka koje smo u ovom periodu mjesec dana rješavali, pa smo po toj osnovi i rješavali na području MO Jalševec Breški Ulica Dolanec,, jedan dio oborinske odvodnje u Opatincu u Ivanićgradskoj, u Prerovcu su u tijeku još uvijek radovi na oborinskoj odvodnji pročišćavanje dovodnih kanala u samom naselju, u Graberju Ivanićkom na dijelu Deanovečkog brda smo imali jedan dio gdje se oborinska odvodnja rješavala i ovdje na području centra Ivanića i okolnih ovih mjesnih odbora gdje imamo zatvoreni sustav oborinske odvodnje gdje smo rješavali funkcionalnost slivnika tako da više-manje sve ono što smo imali primjetno ili su bile prijave mjesnih odbora, građana to smo rješavali u ovom periodu. Dosta velika aktivnost u zadnjih mjesec i pola je i na rješavanju i uređenju svih gradskih i parcela u vlasništvu RH, u zadnjem periodu smo odradili čišćenje većih površina uz sam kolosijek u Ulici ruža, U Zelini Breškoj spojni put prema Trebovcu, Ulica kralja Tomislava, Šiftarova isto velika parcela uz sami kolosijek iza stambenih objekata, Deanovec HŽ kolodvor tu je bila aktivnost priprema parkirališta, uređenja i asfaltiranja i na kraju i prvi dio čišćenja same zarasle površine tako da se taj dio oslobodi i Poljana zona C Ivanić gdje smo dosta parcela uređivali. Prije svega bili su tu i zahtjevi i građana i mjesnih odbora, bila su i pitanja i vijećnika ovdje pa smo evo sve više-manje ono što je bilo problematično na terenu rješavali. Naravno, imamo još dvije, tri lokacije koje će se još do kraja godine riješiti, mislim da ćemo uspjeti najvećim dijelom ono što su bile i prijave, ono što su utvrđene bile površine problematične da ćemo to riješiti do kraja godine. U tijeku su i asfaltiranja na području Grada i ulica i pločnika, prije svega do sada je odrađeno na području MO Poljana Majzecova ulica, Ulica borova, Senčićeva ulica, priprema se parkiralište Car pooling kraj autoceste, a još su u fazi pripreme i Zaklepica, Prerovec, Vučakovečka - odvojak, površina kod Ivakopa, to je isto ono što je u planu još slijedećih desetak dana i u Deanovcu parkiralište kod HŽ kolodvora gdje se radilo na uređenju parkirališta. Svi radovi se na neki način svakodnevno kontroliraju odnosno koordiniraju i sa izvođačem i sa potrebama i na terenu i građana i mjesnih odbora tako da se to u ovom periodu dosta aktivno radilo. Krpanje udarnih rupa, u prijašnjem izvješću sam spomenuo, najvećim dijelom Ivanić je riješen, još imamo ovaj dio Opatinca, nešto imamo na području Breške Grede i Trebovca, ali više-manje to su pojedinačne lokacije gdje su se otvorile rupe, dakle jednostavno dosta dobra je situacija na terenu tako da kroz nekih petnaestak dana, odnosno do kraja mjeseca mislim da ćemo riješiti sve one obilaskom utvrđene lokacije koje su bile kritične po toj osnovi. Što se tiče javne rasvjete tu smo imali u zadnjem vremenu zadnjih par dana nekoliko problema sa radom same javne rasvjete, jednostavno došlo je do izbijanja odnosno do prekida rada pe evo tu smo praktički na dnevnoj komunikaciji i sa HEP-om i sa našim izvođačem na samim popravcima i evo mislim da s današnjim danom ćemo dobrim dijelom sve prijavljene probleme riješiti tako da tu ne bi trebalo biti problema. Ono što imamo problema to su neke one stare lampe koje nisu bile u sustavu zamjene onog programa, dakle da li su to bile one stare LED-ice, Grad je naručio deset novih lampi koje se sa današnjim danom ujutro su počeli na terenu mijenjati, vrijeme više poslije nije dozvoljavalo tako da u slijedećih tjedan dana brzo će biti postavljene upravo po onim lokacijama gdje smo utvrdili da ili ne nedostaju ili je stara lampa koja jednostavno više nije u svojoj funkciji tako da bi to trebalo biti riješeno. Spominjem i naselje Derežani, odnosno to je ispod pruge, sve je pripremljeno čeka se ugradnja ormarića i opreme, dakle lampe su nove postavljene, kablovi razvučeni i Posavski Bregi kod mosta imamo jedan problem samo sa izmještanjem stupova s obzirom da je blizina samog kanala pa Hrvatske vode imaju određene uvjete pa malo to još čeka ali u svakom slučaju cilj je u slijedećih mjesec dana da i taj dio tamo se zatvori. Što se tiče suglasnosti za izvođenje radova na javnim površinama vodimo veliku brigu upravo oko tih suglasnosti da se maksimalno izvođači natjeraju da poštuju te rokove i da jednostavno što manje se radi na način da se prekapaju sami kolnici ali evo u tim uvjetima izdali smo 8 suglasnosti. Negdje smo imali ipak potrebu prekapanja, ali isključivo se traži podbušivanje ili nekakve aktivnosti da se kolnici pogotovo u ovom zimskom periodu sada ne diraju, a ono što možda treba naglasiti u ovom periodu smo imali jedan sastanak u gradskoj upravi sa predstavnicima Vodoopskrbe i odvodnje i svih izvođača na izgradnji RVS-a gdje je i gradonačelnik svojom inicijativom i jednostavno smo natjerali ih da sjednemo svi za stol i sve one primjedbe koje su bile najvećim dijelom na nesanirane površine upravo nakon izgradnje tog vodoopskrbnog sustava evo nekako su sad dani rokovi i malo su natjerani izvođači da jedni druge u stvari pokrivaju da se to sanira na terenu i da završimo i tu priču, govorim o Vulinčevoj, o Savskoj ulici, prijave koje su bile i ovdje na vijeću spominjane. Urbano opremanje i uređenje, sigurni pješački prijelaz i zadnji puta smo spomenuli, kod Ivakopa je u planu taj uzdignuti pješački prijelaz. Projektna dokumentacija je u završnoj fazi, odnosno gotova je, sada se radi na izmicanju stupova javne rasvjete koji su na spoju na onu drugu šetnicu i u stvari sam u dogovoru sa ŽUC-om čeka se da ta buduća šetnica bude isto spojena sa jednim kvalitetnim i prije svega sigurnim pješačkim prijelazom. Takav jedan od pješačkih prijelaza isto sa jednim dodatnim osvjetljenjem u planu je nešto slično i oko Fontane ali tu se čeka rješenje da se zadovolji sigurnost prometa, a s druge strane i da se može kvalitetno postavom stupova i osvijetliti samo raskršće tako da evo imamo dva, tri rješenja pa još će se oko toga dogovarati, ali u svakom slučaju i tu je ideja da se riješi taj siguran pješački prijelaz. Uređenje dječjih igrališta i u ovom periodu djelatnici Komunalnog centra su imali obilazak cijelog područja i na neki način detektirali mjesta na kojima možda treba kakva aktivnost, popravak. Manje sa sada koriste pa eto nije bilo prijava sa terena, ali s obzirom da smo po ljetu dosta toga riješili nije bilo potreba za nekim većim popravcima već su to bili neki mali popravci koje smo riješili putem Komunalnog centra. Postava stupića radi zaštite pješaka, prije svega i ovdje na vijeću je bilo pitanje za zaštitu pješaka prema školi na Žeravincu, to smo postavili. Istina, odmah vrlo brzo su nepoznate osobe potrgale taj stupić pa smo stavili sada privremen barijere ali svakako ćemo staviti stupiće koji će biti trajno rješenje da se spriječi prilazak automobilima do same škole. Komunikacija sa Komunalnim centrom i sa svim ostalim službama je na dnevnoj bazi što se tiče održavanje i cesta i prometa, spomenuo bi da smo u ovom periodu imali i uvođenje zimske službe u sami proces obavljanja, znači sa 15.11. je službeno i počela zimska služba pa smo imali smotru s čime raspolažemo tako da i taj dio je odrađen, bili su djelatnici MUP-a, Komunalni centar kao izvođač sa svojim podizvođačem i iz gradske uprave. Suradnja sa mjesnim odborima, spomenuo sam i ranije, dosta je aktualna bila po svim ovim aktivnostima i prijavama što se tiče održavanja objekata ili sanacije određenih puteva i cesta na području mjesnog odbora i mislim da smo tu riješili sve te primjedbe koje su bile goruće, a ono što nije plan je da se nastavi dalje po svim zahtjevima koji su došli u Grad, odnosno po utvrđenim problemima.

g. Renato Mikac – prvo pitanje vezano je na izvještaj kolege Abramovića vezano za rasvjetu. Prošle godine na prvom, drugom vijeću postavio sam pitanje za rasvjetu u Naftaškoj ulici u Donjem Šarampovu, do danas nije riješeno pitanje, provjerio sam, zvao sam tamo stanare, znači još je uvijek bez rasvjete. Isto tako je postavljeno pitanje za rasvjetu na izlazu iz Naftaplinske i Jurinčeve kod Horvatove kuće i na zadnjem vijeću i par vijeća prije i još do sada isto ništa nije po tom pitanju riješeno. Drugo pitanje bi bilo vezano za prostorije dolje kod vatrogasaca gdje imamo prostorije i mi kao stranke prostorije i tamo su prostorije od Informatičkog kluba. Jučer smo bili tamo i oni su se malo požalili. Znači oni imaju edukacijske satove sa djecom i onaj prostor tamo koji imaju to je premali prostor njima jer ono je sve nakrcano sa kompjuterima, sa informatičkom opremom. Do njih stoji ona sala, prostorija jedna od Radio kluba koji navodno ne radi već dosta dugo, nije u funkciji, pa su oni sami tražili da ako bi bilo ikako moguće da im se omogući da dobe tu prostoriju na korištenje, ali nije problem još samo u tim prostorijama u tom kapacitetu, nego je problem što tamo nisu baš neki uvjeti zadovoljavajući za recimo takvu informatičku opremu. Kada pada kiša tamo curi, centralno grijanje je tamo, rekonstrukcija je bila, ali na par mjesta to grijanje je procurilo i uništava im opremu. Imali su nekakvih kvarova, rekli su da je Grad nešto sudjelovao u naknadi te štete, ali i dalje tamo nisu baš uvjeti koji bi trebali biti za takav jedan prostor. Slijedeće pitanje bi bilo da li bi bilo moguće kakva aplikacija da se napravi za očitavanje vode, znači vodu koju koristimo u kućanstvima jer se dešava da se sad voda očitava za tekući mjesec početkom mjeseca. Znači, prođe 5.,6., 10. u mjesecu i očitava se za taj mjesec. Da li bi bilo moguće da se nekakva aplikacija napravi, svi danas imamo te pametne telefone i to pa da se može prijaviti preko aplikacije nekako stanje brojila svako kućanstvo za sebe. Slijedeće pitanje vezano je za prometnicu u Žutici, danas sam bio na jednom sastanku u Ini i dobio sam nekakve odgovore vezano za tu sanaciju i sada me zanima da li se ti odgovori budu slagali sa odgovorom nekoga iz Grada, da li se to poklapa ili ima svatko svoju priču.

Gradonačelnik – što se tiče rasvjete iluzorno je sada očekivati da tko god se sjeti na koji stup hoće staviti lampu da se budu lampe stavljale kako god misle da njima lampa treba. Znači, komunalni redar kod nas u Gradu vodi brigu o tome, određena sredstva svake godine postoje u proračunu za proširenje mreže i dio po dio se proširuje, ali da je moguće rješavati sve takve zahtjeve vjerojatno nije. Znači, ja prihvaćam Vašu kritiku, naravno i za jedno i za drugo i mogu reći da sam siguran da će u jednom trenutku i te lokacije doći na red da se tamo lampe postave, a i ovom prilikom evo molim i komunalnog redara da još jednom razmotri te lokacije i da vidi, s tim da nisam siguran da je to ove godine moguće, mislim da smo ove godine tu stavku ispunili i da će to u ovoj godini biti nemoguće za odraditi, ali svakako u jednoj od idućih akcija proširenja je moguće. Što se tiče prostorija kod vatrogasaca taj Informatički klub je tamo već godinama u tim prostorijama, za Radio klub sada ne znam u kojoj je funkciji, da li radi ili ne radi, ali možemo provjeriti kroz gradske službe koje se bave udrugama i osobno nemam ništa protiv da se i te prostorije ako se ne koriste dodijele Informatičkom klubu i da se taj dio njihove površine na neki način poveća. Grad, na žalost, nema slobodnih kapaciteta koliko ja znam momentalno koje bi mogao dodijeliti da su veći ili na neki drugi način koje bi ih zadovoljile, a što se tiče poticanja rada Informatičkog kluba u kontaktu sam, cijela ta priča i oko Informatičkog kluba, Radio kluba, odnosno oko Zajednice tehničke kulture je bila problematična, znate da oni nisu mogli donesti odluke, da se nisu mogli dogovoriti uopće oko toga tko je predsjednik Zajednice, kako će se dijeliti sredstva. Čak su skoro dvije godine prošle da smo ih financirali na način bez njihovog dogovora i da je, a nije siguran sam jer bih znao da je netko od njih nekakav zahtjev Gradu podnio mi bi to znali pa bi možda o tome i razmatrali, ali dobro da su evo rekli Vama pa smo sada mi onda preko Vas saznali da oni imaju problema. Što se tiče aplikacije za očitanje vode predlažem da postavite direktoru Vodoopskrbe i odvodnje pitanje, danas će biti prisutan. Što se tiče Žutice priča ide tako da smo prije godinu dana ili više kada je to bilo aktualno, više, naganjali asfaltiranje te ceste i tada je INA, priča se odvija znači između INA Naftaplina, Hrvatskih šuma, Grada Ivanić-Grada i Općine Križ. Znači, cesta nije naša, nije ni od Općine Križ, jedan dio je državni, jedan dio je od Hrvatskih šuma, a jedan dio nije niti ucrtan, uopće ne postoji i u toj fazi zapravo Hrvatske šume nisu htjele potpisati Ugovor koji smo potpisali Grad Ivanić-Grad, Općina križ, INA Naftaplin, Hrvatske šume nisu. Nakon toga je sada pred nekih dva, tri mjeseca održan opet sastanak na kojem su bili i pripadnici Hrvatskih šuma i nakon toga su Hrvatske šume potpisale taj sporazum, ali je došlo do nekih problema u INI, sada momentalno ne znam u kojoj je fazi INA sa time, ali imam informaciju da će INA to riješiti i da će se onda krenuti u asfaltiranje. Dakle, Hrvatske šume su sada potpisale, Grad Ivanić-Grad je potpisao i sad još čekamo mislim INA da potpiše po zadnjoj informaciji koju ja imam.

g. Mladen Prelec – od 01.11. ukinut je sanitetski prijevoz na području Grada Ivanić-Grada svaku drugu noć. Grad Ivanić-Grad ima samo jedan T1 tim, iako nam se drugi obećava već duže vrijeme. Imamo, na žalost, i izvješća o lošim rezultatima ivanićkog laboratorija, naime i sam sam se osobno uvjerio prilikom dolaska u bolnicu sa rezultatima iz Laboratorija Ivanić-Grad doktor je pitao gdje sam radio pretrage, kad sam rekao u Ivanić-Gradu, rečeno je ponovite odmah. Takvih, na žalost, saznanja imam više. Imamo nedostatak specijalizanata, odnosno na području Doma zdravlja Ivanić-Grad sve u svemu na neki način devastacija Doma zdravlja odnosno zaštite zdravlja stanovnika Ivanić-Grada. Šta se može poduzeti da zaustavimo tu devastaciju, da vratimo sanitet svaku noć jer nema tu štednje i uštede kako je rekao ravnatelj Doma zdravlja, odnosno Hitne pomoći, jer ako mi imamo jedan T1 tim pa on ode u Obedišće, naš sanitet ode na područje Dugog Sela, a onda vam dođu roditelji sa djetetom koje krvari i dođu na zatvorena vrata. Moraju uzeti taksi i voziti u Zagreb. Mislim da tih novaca koliko vrijedi da se bilo kome pomogne nema. Tu uštedu bih jako volio vidjeti kako se to uštedi kad vozilo stalno ide u Dugo Selo ili iz Dugog Sela u Ivanić-Grad, pa tu su servisi, gorivo. Ne vidim baš uštedu pa bih Vas molio ako možete u Županiji provjeriti, odnosno sa ravnateljem Hitne službe da objasni tu uštedu jer je nema. Drugo, na prošlom vijeću je kolega Mikac pitao za božićnice, ja sam u razgovoru sa nekim umirovljenicima, nije jasno da li je moguće da u trenutku kad svi drugi gradovi povećavaju iznos i cenzuse za dodjelu božićnica mi ostajemo na iznosu, tako je shvaćeno kroz odgovor, od 100,00 kn i cenzusu od 2.500,00 kn. dakle pitanje je da li su podaci točni i da li možda postoji mogućnost da se ta božićnica poveća? Treće pitanje, izgradnja dvorane u Graberju Ivanićkom na žalost je stala. Izvođač se nalazi u predstečaju, pa bih Vas molio šta se poduzima da se dvorana što prije završi da nam djeca imaju uvjete za tjelesni odgoj dostojan 21. stoljeća. Četvrto pitanje, prije jedno tri sjednice sam pitao šta je sa čišćenjem one grabe u Deanovcu na početku Ulice Josipa Badalića prema radio stanici, to nije pipnuto iako je bilo obećanje da kreće uskoro. Ja znam da to rade Županijske ceste inače čiste. Onda imamo slučaj kroz Ulicu Josipa Badalića na nekim mjestima to je već čišćeno dva puta, pa i tri puta, a u samom centru sela nije pipnuto. Preko puta je i dućan i društveni dom, samo primjer je ta lokacija iako ima ih više. U međuvremenu je rađen jedan prokop kod spomenika Josipa Badalića, to je nekako sanirano ali traljavo da budem iskren. To je dva centimetra, imam osjećaj, stavljeno asfalta koji je u međuvremenu propao. Znači to bi trebalo ponovno sanirati, napraviti kako treba ako je moguće izvesti. Da li je moguće staviti zebru kod društvenog doma Deanovec kod dućana baš zbog prometa velikog broja djece. U razgovoru sa komunalnim redarom rečeno je da se može, mora se ići u razgovor sa Županijskim cestama pa vas molim ako je to moguće što prije realizirati.

Gradonačelnik – što se tiče saniteta, sanitetskog prijevoza i svega ostaloga u načelu ja se potpuno slažem sa Vama, znači potpuno sam tu istog stava kao i Vi i takav dopis je od strane Gradonačelnika Ivanić-Grada i upućen ravnatelju hitne službe odnosno sanitetskog prijevoza. U tom kontekstu, ne znam sad više da li je to bilo na vijeću ili nije, ja sam rekao da ćemo mi sazvati sastanak, taj je sastanak i održan prekjučer. Na sastanku su bili svi gradonačelnici, načelnici istočnog dijela Županije ili njihovi predstavnici, te pročelnica Čuljak iz Županije, bio je i ravnatelj Doma zdravlja, svi su rekli svoje, i oni i mi i načelno naš zahtjev je bio da se sve vrati na prethodno stanje kakvo je bilo prije ove odluke dok se ne nađe drugo rješenje. Na tom sastanku nismo dobili garanciju da će se to desiti, a ono što smo mi zatražili su rješenje problematike na području cijele Županije sa jasnim kriterijima pošto se tražilo tu sufinanciranje od gradova i općina da se izdvaja iz proračuna određena sredstva, onda smo tražili da se jasno odrede transparentni načini sufinanciranja i na koji način će se to sufinancirati. Odluka opet nije načelno donesena ali je nekakav prijedlog da se za idući sastanak koji bi se trebao održati uskoro složi taj prijedlog sufinanciranja načelno po broju stanovnika na određenom dijelu općine, tu fali nekakvih, govorim napamet, ali oko 3.000.000,00 kn godišnje za financiranje svega i onda bi se podijelili ti troškovi u odnosu na broj stanovnika po gradovima i općinama koliko bi tko sufinancirao da budu u potpunosti zadovoljeni svi uvjeti koji jesu. Sada je situacija da jedan dan imamo taj tim sanitetskog prijevoza, nije to hitna nego sanitetskog prijevoza u noćnim satima parne dane u Ivaniću, a neparne dane u Dugom Selu i imamo T1 tim, odnosno jedan dan, svaki drugi dan nam fali T1 tim koji smo prije imali. Vjerujem da će se iznaći rješenje. Ono što mogu reći na neki način, a ako ste gledali s obzirom da je prijedlog proračuna na javnoj raspravi, onda ima stavka u proračunu gdje je Grad Ivanić-Grad za iduću godinu prejudicirao, odnosno mi smo stavili 250.000,00 kn u proračun za namjenu sufinanciranja tog dijela priče iako još ne znamo koliko će nam točno trebati, ali već imamo stavku i s te strane mogu reći da smo unaprijed razmišljali i očito pametno i dobro. Što se tiče kvalitete laboratorija to ne mogu stvarno komentirati, niti sam nadležan za to kakvi su rezultati laboratorija, u to se ne bih uplitao ali Vi naravno kao što ste postavili to pitanje meni možete ga direktno kao gradski vijećnik postaviti i nadležnom ravnatelju, nadležnoj službi i dobiti od njih odgovor zašto su nalazi laboratorija ovakvi ili onakvi. Što se tiče božićnice odgovor je vrlo jednostavan, u Proračunu su planirana takva sredstva i toliko ih ima. Nema ih ni više niti manje i ne možemo isplatiti više od onoga što u Proračunu imamo jer je to kazneno djelo. Znači, mi ćemo isplatiti božićnice kao i uvijek tako i ove godine našim umirovljenicima u iznosima kako smo isplaćivali i prijašnjih godina jer toliko imamo sredstava u Proračunu, a za iduću godinu sam siguran da će one biti veće i biti će planirane veće i planirane su veće. U idućoj godini, obećavam da će taj dio priče biti veći, s tim da treba reći da uglavnom mi isplaćujemo i uskrsnice i božićnice, mnogi ne isplaćuju gradovi uskrsnice za razliku od nas koji to radimo za naše umirovljenike. Dvorana, ne znam da moram komentirati, mislim to je pitanje, svi znaju odgovore, već sam ga tu i spominjao, evo mogu ponoviti još jednom. Znači, Grad je u fazi raskida Ugovora sa izvođačem, izvođač nije u stanju bio u ugovorenom roku izvršiti radove, Grad je pokrenuo naplatu svih potraživanja na koje ima pravo prema izvođaču i obeštećenja koja mu pripadaju. Očekujemo da će do raskida Ugovora doći, nadasmo se u siječnju, sredinom siječnja. Nakon raskida Ugovora ide novi natječaj, odabir novog izvođača i po završetku toga i završetak dvorane u Graberju. Već sam rekao da ne mogu garantirati da će iduće školske godine biti dvorana gotova, ali mogao bih recimo reći da će do kraja iduće godine biti ako će biti sve u redu. To su uvjeti na koje, na žalost, nismo mogli utjecati. Morali smo odabrati najpovoljniju ponudu, odabrali smo onoga koji je bio najjeftiniji, a problem koji su pred nama takvi su kakvi su i mogu reći da ih rješavamo, da ćemo ih riješiti i da će sigurno dvorana biti. Ono što možda treba još reći da je u principu negdje oko 50% radova završeno, odnosno nešto vrlo malo manje, mislim da oko 48, nešto % radova na dvorani je završeno i dvorana nije potpuno hermetički zatvorena, na žalost ne možemo ju sad zatvoriti jer smo u procesu raskida, bilo kakvi sad dodatni radovi koji bi bili uključivali nekog drugog, a ne postojećeg izvođača bi mogli potencirati konzekvence u nekakvom pravnom sporu za nas. Čim završi taj spor raskida ugovora mi ćemo onu neophodnu sanaciju napraviti u nekakvom iznosu od 300.000,00 kn da se dvorana potpuno hermetički zatvori i kao takva će čekati onda novog izvođača. Financijska konstrukcija je zatvorena, novac za tu dvoranu je osiguran i nema nikakvog razloga da se dvorana ne bi završila u periodu koji je ispred nas.

g. Tomislav Abramović – odgovor je u pitanju i spomenut, dakle Županijska uprava za ceste i Županijske ceste kao izvođači su isključivo nadležni za taj dio. Upućen im je i dopis što se tiče odvodnje. Što se tiče onog kanala tamo prema Odašiljačima tamo je druga priča. Tamo su Hrvatske vode, isto su obaviještene, međutim to je puno instalacija za Odašiljač pa jednostavno ne mogu ići u dubinu, ovaj koji bi možda i pokupio taj kanal određenu vodu iz Graberja i zato u stvari i dosta završava u donjem dijelu. Sada imamo još i situaciju da i koda samog izvođača ima određena isto i bolovanja pa jednostavno je osoba koja je zadužena za naše područje je u stvari u Kutini pa upućeni smo na rješavanje i odvodnje i ovog prekopa na tu osobu, znači kontaktirali smo ga, obećano je , to je bilo prije desetak dana, razgovarali smo telefonom gdje je sadašnji voditelj tog dijela održavanja cesta županijskih upoznat sa problemom i u stvari obećao je da će to riješiti. Danas sam bio dolje kroz Deanovec, vidio sam isto da nije, znači jednostavno ćemo ga ponovno upozoriti, ali kažem Županijska uprava za ceste i Županijske ceste su dopisom obaviještene upravo i o jednom i o drugom problemu. Što se tiče pješačkog prijelaza to isto svake godine šaljemo jedan dopis prema Županijskoj upravi za ceste upravo sa prioritetima koji su važni za rješavanje pa između ostalog evo i ovo je tema koja će sigurno biti u dopisu koji ide početkom godine, a nadam se da neće biti problema od strane njih.

g. Krešimir Ceranić – imam tri pitanja, u Posavskim Bregima kod Savske 77 početkom godine došlo je do začepljenja šahte, to su Županijske ceste rješavale jedno tri mjeseca, što prvo sa znakovima pa dok to se nije složilo. Onda su došle ljetne suše, nije bilo kiše pa nije bilo ni vode na cesti, međutim sada su počele kiše i opet se isti problem na istom mjestu pojavio. Ja sam to isto kao predsjednik MO-a prijavio komunalnom redaru i sada me zanima šta je učinjeno povodom te prijave jer opet je opasnost na cesti, cesta je do pola pod vodom u dužini od 10 metara i to ljudi koji ne znaju cestu nalete i svašta se može desiti. Drugo pitanje, bilo je govora, ja mislim da baš sa gospodinom Cuvajem smo pričali prije ove korone, da bi se trebao prostor između škole i doma malo bolje osvijetliti s obzirom da će dolaziti djeca u dvoranu na treninge, da će se veći muving osoba postizati tamo, s koronom je sve to stalo, pa me zanima sada da li će biti nešto vezano uz to da se bolje osvijetli jer ovo je u polumraku, sada su kraći dani i sve mislim da bi to trebalo na neki način riješiti baš zbog tih korisnika dvorane. Treće pitanje, zvali su me iz Hrvatskih voda kao predsjednika MO-a i rekli da imaju neka sredstva da bi se kanal u Gorencima opet izmuljivao ove godine. Pitali su koga mogu kontaktirati u Gradu, naveo sam gospodina Abramovića, pa me zanima da li će doći do tog izmuljivanja, to je njihov prijedlog. Četvrto nije pitanje, ali već sam na početku ovog mandata tražio da bi možda bilo dobro da se jedna točka napravi sa odgovornom osobom iz Županijskih cesta jer koliko vidim svi mi vijećnici imamo pitanja vezano uz te Županijske ceste na svakom vijeću pa bi bilo interesantno možda i zbog građana koji to slušaju i sve da pozovemo konačno tog nekog iz Županijske uprave za ceste, mislim da bi ta točka vrlo bila kvalitetna.

Predsjednik Gradskog vijeća – pozvat ćemo na slijedeće vijeće 7. prosinca i imat ćete priliku postavljat pitanja.

g. Tomislav Abramović – Savska 77, da Županijska uprava za ceste i Županijske ceste kao izvođači su bili na terenu, rješavali su problem. Teško nam je sad spomenuti u stvari zašto nije onda kompletno riješen ali evo kao i u Deanovcu na onoj dionici isto prijaviti ćemo, odnosno evo već sutra ćemo kontaktirati ponovno njihovog voditelja pa evo nadamo se da ćemo dobiti i konkretan odgovor sa nekim rješenjem pa evo onda Vas možemo i obavijestiti. Rasvjeta parkinga, Grad je i u dogovoru i sa Mjesnim odborom naručio konstrukciju koša koji u stvari ide na onaj dio i onda u sklopu i postave te konstrukcije je u planu i da se dodatno osvijetli čime bi onda riješili kompletno upravo osvjetljenje tog dijela koji je sada spomenut pa evo mislim da će to biti riješeno. Sad malo vremenske prilike dozvoljavaju, ne dozvoljavaju, da li će to biti do kraja godine teško mi je sada reći ali sve je pripremljeno. Znači, ako vrijeme dozvoli moguće je da i to riješimo. Hrvatske vode, Gorenci, zvali su iz Hrvatskih voda, odnosno VGI Lonja-Strug da određena sredstva imaju za tu kategoriju kanala pa su spominjali da li se mi slažemo isto upravo za te Gorence i jednostavno rečeno im je ako mogu neka se izmulji s obzirom da je veliki pritisak tako da evo to je ono što je u planu, a osim tih Gorenaca spomenuta je i odvodnja u Deanovcu od spomenika dolje prema glavnom kanalu, dakle to je nekakva njihova razina kanala za koju oni imaju sredstva, dakle onda ne možemo mi uvjetovati neke druge stvari nego jednostavno ima tih par kanala pa evo oni će krenuti pa ona ako bude još potrebe i slijedeće godine će nastaviti sa tim radovima, ali Gorence imaju u planu do kraja godine to izmuljiti..

g. Lovorko Matković – zahvaljujem za pisani odgovor koji je super i stvarno možemo se pohvaliti koliko te mlade djece ima kod nas u Ivanić-Gradu. Prvo pitanje to su manifestacije. Mi u Ivaniću već imamo jako puno manifestacija i slažemo se s time da je to prezentacija Grada, ali te manifestacije sada sve teže i teže volonteri to mogu pratiti i održavati pa smo si razmišljali kao grupa građana da bi možda trebalo napraviti kategorije kao u sportu recimo. Znači mi imamo Dane Grada, Dane branitelja, Bučijadu, Advent koje su recimo naše udarne manifestacije, ali imamo i neke druge koje su međunarodnog karaktera, ali ti svi volonteri ne mogu pratiti taj dio pogotovo jer realni sektor više ne može toliko to pokrivati. Odbijaju nas pomalo pa onda da se možda malo razmisli da se počne razgovarati s tim ljudima koji organiziraju te manifestacije da se vidi u čemu je problem pa da se možemo nekako bolje posložiti za slijedeću godinu. To je nešto o manifestacijama tako da si malo o tome razmislimo pa možda i Grad dođe do kakvih ideja. Još bih zamolio gradonačelnika bokobrani u Šumećanima. Razgovarao sam s tim ljudima koji su uputili pitanje ovdje. Oni se baš ne slažu s tim odgovorom da je asfalt stavljen tamo nekakav hrapav. Oni se boje da kada čovjek dolazi iz Ivanića i u onome spustu prema Šumećanima da se ne desi kakva nesreća zato jer je nogostup sa te lijeve strane gdje je visoki onaj brijeg kako se čovjek ne može nikamo izmaknuti. Ako auto naleti i izgubi kontrolu on se ne može zaustaviti 30-40 metara i oni se boje da se tamo ne bi nešto desilo jer čovjek se tamo ne može spasiti da se makne ako auto izgubi kontrolu i kažu da je gradonačelnik obećao pa onda molimo gradonačelnika da izvrši.

Gradonačelnik – što se tiče realizacije kategorizacije manifestacija mislim da to trebamo sjesti i razgovarati da uopće vidimo oko čega je problem jer mi imamo te manifestacije koje idu preko Turističke zajednice, gdje ej TZ znači organizator, a vjerojatno postoje još i nekakve druge koje možda nije TZ pa ih udruge same realiziraju kroz nekakve projekte pa onda možda to ne zadovoljava sredstva ali istina je što treba reći da bez nekih udruga u ovom gradu, ima ih nekoliko koje su stvarno sve volonterske u koje su mnogi građani ovog grada uključeni i koje nose 90% svih manifestacija ovoga Grada i u smislu rada, angažmana koji nije mali i koji kad bi se plaćao Grad vjerojatno ne bi skupio novaca da takav angažman plati i da sve te ljude plati i sve njihove radne sate i sate koje provedu u pripremi tih manifestacija, pa počevši od Bučijade, od Festivala igračaka, Dana Grada, od karnevala i svega ostaloga bez naših građana, udruga, volonterskog rada i volontera to ne bi bilo moguće. Znači, ovdje mogu samo reći da smo mi za svaki razgovor potpuno otvoreni i da smo spremni vidjeti ono točno o čemu se radi i iznaći naravno neka rješenja po tim pitanjima pa ovom prilikom i pozivam vas da sjednemo i vidimo u čemu je problem i što se predlaže pa da nađemo neko rješenje. Što se tiče Šumećana naravno da je moguće da netko tamo naleti neprimjerenom brzinom neusklađeno sa propisima i da onda bude neka havarija. Ono što opet možemo napraviti opet ćemo urgirati kod Hrvatskih cesta koje su nadležne za to, grad nema ovlasti da postavi tamo bilo što bez tog odobrenja i založit ću se evo opet da vidimo dokle smo došli i da li je to moguće u nekakvom normalnom stanju vožnje, primjerene vožnje mislim ništa se ne bi moglo desiti, ali situacija je moguća, vjerojatno ne samo na tom mjestu nego i na brojnim drugim jer pretpostavljam da bi došlo do izlijetanja auta mora imati nekakvu brzinu, ta brzina vjerojatno mora biti poprilična, a onda je takva situacija gdje sumnjam da bi se bilo tko izmaknuo sa zidom ili bez zida u nekakvom naletu na bilo kojem mjestu je to moguće da se desi pa sigurno onda i tu, ali vjerojatno će se ljudi osjećati sigurnije ako bi se to postavilo, barem će imati taj osjećaj veće sigurnosti. Još jednom ćemo ići prema Hrvatskim cestama da vidimo što je moguće da se tu napravi u nekakvom periodu koji je ispred nas.

Gđa. Milica Piličić – imam samo jedno pitanje, ovdje e gospodin Abramović uglavnom odgovorio na sva, a mogu reći da je i odradio tako da imamo dobru suradnju pa mu se zahvaljujem. Ostalo je jedno pitanje vezano uz ljude koji vode svoje kućne ljubimce pse bez uzice, uglavnom po Zelenjaku na području ispred Naftalana gdje ima dosta i djece, ima i odraslih ljudi koji se boje pasa tako da me građani mole, ne znam što da se poduzme. Znam da je gospodin Abramović jako zauzet i da sigurno ne može to sve sam odraditi, ali ja molim da se pronađe način što, kako. Ne možemo hodati za njima i kažnjavati ljude to je meni jasno, ali nešto molim da se pronađe rješenje.

Gradonačelnik – na toj lokaciji je jedini način upravo to da hodamo za ljudima i da ih kažnjavamo, odredbe imamo i to je jedini način i drugačije ne bude išlo nego tako.

Gđa. Maja Krnjević – ja ću svoja pitanja na ovom aktualcu počet kao i svaki put do sada sa pitanjem o Industrijskoj zoni. Dakle još uvijek evo nikakvi radovi ni na jednoj parceli koje su prodane nisu počeli. Kakvi su investitori tamo došli, tko to treba tamo nešto napraviti i što se zapravo s tim zbiva, odnosno da li je Grad u nekoj od situacija da krene sa pravom prvokupa, molim vas da to pogledate i da evo na to isto odgovorite, Industrijska zona je prodavana u zadnjih devet godina, posebno u početku, mislim prvih par godina da je prodano najviše, očekivale su se nekakve investicije tamo, očekivala su se nova radna mjesta, očekivalo se također bildanje našeg proračuna i na taj način, no međutim evo za sada još uvijek uglavnom više je onog što je prazno nego što je napravljeno. Možete to shvatiti kao prvo pitanje, a odmah nadovezat ću se i to prvo pitanje s drugim, što općenito Grad poduzima ili misli poduzeti da privuče investitore. Nama se građani redovito javljaju s pitanjima koja eto muče i nas, a vjerujem i vas, kako to razvija se Rugvica, razvijaju se neka druga mjesta koja su bila daleko nerazvijenija od nas, a evo mi stojimo tu negdje gdje stojimo i tapkamo praktički po tom pitanju u praznom. Treće pitanje vezano je uz Zelenu tranziciju, znam da su se po tom pitanju neke stvari radile, kakav je indeks spremnosti našeg Grada za zelenu tranziciju i to po onih pet kriterija kako se to mjeri, a to je gdje smo sa strateškim planiranjem, kako stojimo sa proizvodnjom energije iz obnovljivih izvora odnosno potrošnjom energije u sektoru zgradarstva, potrošnjom energije u sektoru prometa i potrošnjom u sektoru javne rasvjete. Dakle, tu znamo kako se to kategorizira pa evo zanima građane grada Ivanić-Grada kao Ivanić stoji s tim. Tu je bitno voditi brigu i o održivom razvoju i o zelenoj tranziciji jer na kraju krajeva to se očekuje od naših privrednika. Vi znate da od 2017. godine postoji jedno nefinancijsko izvješće koje se prikazuje i koje zapravo je Zakonom o računovodstvu propisano i naši privrednici dakle i to moraju prilagati, gdje mi zapravo vidimo daje jedan dio naših privrednika vrlo ozbiljno ušao, odnosno već je u održivom razvoju, a isto tako je lagano i u zelenoj tranziciji gdje su čak vlastitim sredstvima neke tvrtke kod nas krenule i kreditima u izgradnju kolektora odnosno malih solarnih elektrana jer na kraju krajeva svi vrlo dobro znamo da je cilj EU do pedesete godine postati energetski neovisna. Slijedeće pitanje se isto tako nadovezuje na tu zelenu tranziciju općenito zeleni Ivanić gdje me zanima tko se bavi krajobraznom arhitekturom u Ivaniću jer mi se svi dobro sjećamo, i gradonačelnik i zamjenik gradonačelnika vrlo dobro znaju da smo mi bili grad poznat po svojim živicama uz nogostupe. Rekonstrukcijom pojedinih ulica već i prije deset, petnaest godina su se neke živice maknule. Danas kad je vrata na putu zelenog, kad praktički u mnogim europskim gradovima miču betonske dijelove da bi ozelenili mi radimo upravo suprotno. Zanima me da li netko vodi brigu o tome i u tom smislu što se planira u perspektivi jer moje je mišljenje da trenutno do sada onaj koji je vodio, arhitekt koji je vodio krajobraznu arhitekturu po meni nije iskusan jer ono što je do sada pokazano nije dobro. Mi smo imali park, ja se neću vraćati na to tko je prvi naš park u Ivaniću kada je napravljen tko ga je projektirao, da je to isti čovjek koji je projektirao Botanički vrt u Zagrebu i da mi danas imamo samo ostatke ostataka tog parka. Po mom mišljenju to treba sve skupa bez obzira na cijenu ja mislim da u to treba investirati. Peto, jednostavno nas građani naših tinejdžera grada Ivanića obasipaju pitanjima da predložimo ovom Gradskom vijeću i gradonačelniku da se nešto za mlade u ovom gradu počne raditi, da se u nekom smislu o njima počne voditi briga. Imam prijedlog obzirom na sve te sugestije i nekakvu analizu stanja koja trenutno je da osnujemo jedno vijeće za prevenciju ovisnosti o drogama i alkoholima mladih kao i zaštitu mentalnog zdravlja mladih. Ja mislim da to ne bi bilo loše, malo sam surfala pred ovo vijeće, vidjela sam da neki gradovi to imaju i zaista mislim da bi to bilo dobro jer ovo što je sada ako je tako kako roditelji kažu onda ne sluti na dobro. Vezano na to vratit ću se na pitanje postavljeno na prostore koje koriste političke stranke to je zgrada koja je energetski obnovljena pred godinu i pol, naime dolje u wc-u gdje imamo mi svoje prostore u wc-u uopće nije provedena struja. Dakle onaj tko je vodio nadzor tih radova treba ga pitati zašto je to promaklo jer to stvarno nema nikakvog smisla. Dakle imate uređen wc, nove pločice, nove školjke, ali nema struje.

Gradonačelnik – prvo pitanje industrijskih zona što se tiče šta je gdje i u kojoj fazi mislim da to u pisanom obliku ako nismo dostavili, mislim da je to već bilo pitanje koji puta ovdje, dobiti ćete u pisanom obliku. Uglavnom, sve one ugovore koje je Grad mogao raskinuti raskinuo ih je, bilo ih je jedan ili dva, otkupili smo te parcele nazad, išle su ponovno u otkup i većina ih je otkupljena, mislim da ima još samo jedna gradska parcela. Ono što znam da je provjeravano prije mjesec ili dva da nitko ne kasni, za sad da su svi u rokovima. Parcela ona najveća koju je država prodala američkom investitoru stoji tamo neizgrađena s obzirom da je taj pogon rađen za opskrbu ruskog tržišta. Pretpostavljam da neće niti biti u skoroj budućnosti pokrenut taj pogon. Što se tiče preostalog onog dijela državne zemlje tu smo u fazi gdje se nadamo da će nam to biti darovano i mislim da se traži još samo jedna suglasnost Ministarstva kulture koja se čeka i nakon toga bi Grad trebao dobiti preostali onaj dio zone u svoje vlasništvo, a ostali dio zone rekao bih da niti ne raspolažemo s njim s obzirom da su to privatne parcele. Uvjeti kupovine zemljišta u našij zoni, sve one blagodati koje ovaj Grad pruža, oslobađanje od plaćanja komunalnih davanja, osiguranje dijela električne energije i tako dalje, i tako dalje, to je sve ono što već odavno je napravljeno kako bi se investitori privukli u našu zonu. Ono što je istina da ta naša zona nije uz autocestu kao što je možda u Rugvici, nije ni toliko blizu Zagrebu, mi plaćamo cestarinu neki drugi ne, naši uvjeti su drugačiji i možda nije to taj, rekao bih, intenzitet koji bismo mi željeli, ali smo to uočili pa evo u međuvremenu planiramo ukidanje zapravo nekih industrijskih zona koje su u Prostornom planu ucrtane, a to je UPU 5 i veliki dio UPU 6 koje opterećuju ovaj Grad jer radi tih velikih poljoprivrednih površina koje se vode kao građevinska područja gdje su neki mešetar tamo 2012., 2012. godine kupovali ogromne površine i gdje im je netko neću reći pogodovao i omogućio da to postane građevinsko područje u zoni bez ikakve infrastrukture, nastojat ćemo izbrisati iz naših prostornih planova, a radimo na tome da nove zone otvaramo uz autocestu na primjerenijim lokacijama i mjestima gdje će biti puno izazovnije za investitore i nadamo se onda u tom kontekstu boljem razvoju. Što se tiče, spomenuli ste Rugvicu kako tamo cvatu ruže, pa nama je to drago, Rugvica nam je blizu, sigurno će i naši ljudi raditi u Rugvici i dobro je da ide i Rugvica naprijed i evo moj kolega Mato Čičak isto uvijek voli reći da uvijek voli pogledati kako je u Ivaniću, da su tu dobre ideje, da ih onda on kopira pa vjerojatno i u tom kontekstu smo zato tako uspješni i oni i mi. Što se tiče onoga što mogu reći u tom kontekstu mogu reći da nikad nezaposlenost nije bila manja u našem gradu, da imamo najmanje nezaposlenih osoba što smo ikad imali, da smo se spustili na 400, znači prije 9 godina smo imali 1300 nezaposlenih, danas imamo svega 400, a da je drugačija situacija vjerojatno i ne bi ovi radnici koji su tu bili bili ovdje, očito fali radne snage pa je i pitanje tko će raditi u tim pogonima u Ivanić-Gradu i okolici jer smo, na žalost, u situaciji da fali radne snage. Što se tiče Zelene tranzicije, dakle ako je netko zelen onda je to Ivanić-Grad zelen. Na svim natječajima Zelene zadruge, tu su bili, ne znaju što bi moglo u Ivanić-Gradu biti zelenije nego što je. Grad smo koji je upravo poznat po projektima održivosti, energetske održivosti i godinama proglašavani među prva dva, prva tri u državi. Momentalno projekt Solar City, solarne elektrane to smo napravili, dvije radimo elektrane u ovoj godini, dolaze evo investitori i na tom programu i tom planu. Park Stjepana Posezija je danas isti onakav kakav je bio kad je zasađen, on je zaštićen odredbama Ministarstva kulture i koliko znam ista drveća koja su propadala se moraju i saditi, ništa se drugo ne može niti zasaditi i ista su i sađena. U tom kontekstu imamo s našeg područja neke inženjere hortikulture, mislim da je tu i gospođa Srna Krtak bila angažirana, nešto i gospodin Bublić, koji su ljudi, reći ću, od struke, šumari i upravo arhitekti krajobrazne arhitekture i koji su angažirani, znam da preko Komunalnog centra su bili angažirani u Gradu i mislim da stvarno Ivanić-Grad je zelen grad. Momentalno radimo i sa Županijom na projektima također solarnih elektrana na fasadama, na sve javne objekte stavljamo solare. Po pitanju ušteda mi smo uveli prije četiri godine kompletno promijenili rasvjetu, uveli LED rasvjetu, naše uštede samo na javnoj rasvjeti su 60% u odnosu na ono što su bile prije četiri godine tako da sve te segmente koje Vi navodite kao negativne ja samo mogu reći da smo izuzetno pozitivni u cijelom tom dijelu i da o tome razmišljamo i da razmišljamo i dalje. Koliko znam Vijeće za prevenciju postoji u našem Gradu, mi smo ga osnovali još 2017. godine, mislim da je čak predsjednik Vijeća naš načelnik Policijske postaje, u njega su uključen i ravnateljice i srednje i osnovnih škola i ostali i tako dalje, znači ta Vaša ideja o osnivanju takvog Vijeća je u redu, ja je podržavam samo mogu reći da ono već postoji i bilo je tih sjednica nekoliko po tom pitanju pa samo predlažem da vijeće počne raditi svoj posao, a to će evo i na našu inicijativu. Što se tiče struje u wc-u pogledat ću šta se dešava u tom podrumu, zašto nema struje, ali ima u prizemlju i na prvom katu pa malo samo se popnete po štengama gore i drugi wc je spreman. Uglavnom vidjet ćemo šta se dešava na wc-u u podrumu.

1. **TOČKA**

g. Tomislav Masten – Izvješće ste dobili u materijalima te ću se u nekoliko rečenica osvrnut na samo Izvješće. U samom Izvješću ću u nekoliko rečenica preletjeti malo i oko pitanja EU projekata na području Grada Ivanić-Grada odnosno realizacije i završetka tog jednog projekta i početka novoga koji je pred vratima. U materijalima koje ste dobili vidite da što se tiče samog financijskog poslovanja tvrtke nekakvih velikih problema u poslovanju nemamo, sama dobit u prošloj godini je bila nekakvih šesto i nešto tisuća kuna, nije ni bitno, znači držimo se onog pravila kojeg smo zapravo i kao javni isporučitelj vodnih usluga dužni poštivati, a to je da naša dobit bude minimalna u odnosu na poslovanje, odnosno da budemo pozitivni ali da naša dobit ne smije iznositi previše zbog toga jer onda u tom u pitanje dolazi i cijena naših usluga. Firma je financijski stabilna, znači nema nikakvih potraživanja prema firmi u smislu da svi računi su plaćeni na vrijeme, sve je više-manje OK tako da od financijskog poslovanja jedino što nam još uvijek visi, a to je ono famozno prenošenje onih sudskih sporova od Dukoma koji traju ali mislim da svi koji su u dvorani će biti u penziji dok ti sporovi završe tako da šta će biti s njima vidjet ćemo. Što se tiče druge stvari koju bih htio naglasiti, na koju bih htio staviti pozornost to su gubici vode koje vidite u ovoj tablici da su malo porasli unazad dvije godine, a porasli su iz razloga rekonstrukcije mreže koju radimo i na području Ivanić-Grada i Dugog Sela, Vrbovca i Zeline, izgradnji nove mreže vodovoda, u ovom momentu radimo 430 km opskrbne mreže što rekonstrukcije što izgradnje i radimo nekakvih u ovom momentu 130 km kanalizacije, a s ovim projektom Ivanića 200 km nove kanalizacije i naravno da u tijeku svih tih silnih radova dolazi do jako puno puknuća. Sami građani Ivanić-Grada su isto svjedoci da tog puknuća dolazi jer se događaju prekidi sa javnom vodoopskrbom što koristim i ovu priliku da se ispričam građankama i građanima Ivanić-Grada, međutim to je neminovnost do koje dolazi što uslijed starosti vodoopskrbne mreže koja je građena od starih materijala na čitavom našem području, a i zbog izvođenja radova, a mreža kao mreža je neevidentirana pa samim tim naravno da kod izvođenja radova dolazi i do lomova i puknuća. Ono što želim naglasiti u Izvješću za prošlu godinu da smo kroz prošlu godinu sagradili novu našu poslovnu zgradu za područje Grada Ivanić-Grada, Kloštra i Križa, da smo se preselili u poslovnu zonu, da po prvi puta evo sada samostalni Vodovod u Ivanić-Gradu ima svoj objekt koji moram reći da sam zadovoljan kako je ispao, moderan objekt za poslovnu jedinicu kakav smo i željeli dobiti na ovom području i da smo i taj dio napokon stavili iza sebe, nadam se da ćemo iduće godine pokrenuti izgradnju sličnog takvog možda nešto većeg objekta za područje Grada Dugog Sela, za područje bivše Općine Dugo Selo jer kao što znate kada smo spajali vodokomunalna poduzeća svi su vodovodi prešli u naše vlasništvo međutim niti jedan nije donio nikakvu nekretninu nego u pravilu su svi došli bez nekretnina izuzev Dukoma, a Dukom je opet donio nekretninu i financijske dubioze. Međutim ni Vrbovec ni Ivanić, ni Zelina od nekretnina nisu prenijeli apsolutno ništa izuzev vodo komunalnih objekata pa smo mi tu kupili zemlju, sagradili zgradu, dobili uporabni u i evo preselili vodovod na jednu adekvatnu lokaciju kakvu zahtijeva i 21. stoljeće u kojem živimo. Tu se spominjala i hortikultura, mislim da i toj zgradi fali malo hortikulture pa ćemo se malo potruditi da nešto i zasadimo iduće godine oko te zgrade. Što se tiče realizacije EU projekata na ovom području ja sam prošle godine govorio o tome da očekujem da će ove godine biti gotov projekt regionalni vodoopskrbni sustav za područje Grada Ivanić-Grada, na žalost dogodilo se kako to inače biva sto problema. Glavni problem je nastao sa time što je jedan od većih, da ne kažem najveći poslodavac na području Grada Ivanić-Grada, a i naš glavni izvođač na tom projektu upao u određene dubioze poslovne, i sami znate o kome se radi, i naravno da je samim tim dinamika radova pala. Ono što je dobro u ovom momentu da su radovi na izgradnji osnovne rekonstrukcijske mreže praktički gotovi, da su išli onom dinamikom kojom sam ja planirao onda i ovo prije mjesec dana kada smo imali u Vulinčevoj ulici puknuće do njega ne bi došlo jer ondje magistralac stoji pokraj postojećega, ali na žalost fali još 500 metara mreže koju moramo sagraditi i sa tih 500 metara mreže ugovor će biti ispunjen što se tiče same rekonstrukcije mreže i izgradnji i još nam fali izgradnja cca nekakvih petstotinjak priključaka na području Ivanić-Grada, a u konzorciju koji je ponudio taj posao obveza tih priključaka je baš bila na ovom poslovnom subjektu o kojem smo govorili. S obzirom da su oni u zajednici ponuditelja naravno da do kraja ugovora, a ugovor je do sedmog mjeseca iduće godine, ukoliko vodič član zajednice neće to moći ispuniti da će ostali članovi zajednice morati preuzeti taj posao, završiti taj posao, izvest sve ono što stoji u Ugovoru i nakon toga ishoditi uporabne dozvole i završiti taj Ugovor. Na žalost, prošle godine kada smo razgovarali u ovo vrijeme nitko nije mogao predvidjeti ovakav razvoj situacije koji se dogodio na samom području, međutim projekt će biti doveden kraju jer on je sad već u 98 % završenosti što se tiče same mreže i ostalih objekata izuzev priključaka tako da ne vidim tu neki problem da se to sve skupa završi. Što se tiče novog projekta to je projekt kanalizacije odnosno odvodnje i pročišćavanja za područje Grada Ivanić-Grada, nešto malo obuhvaća i Općinu Kloštar, on je u završnoj fazi odabira izvođača za mrežu odnosno očekujem ovih dana Odluku o odabiru, kao što znate postupci javne nabave traju barem godinu dana pa ovaj je počeo početkom siječnja pa se nadamo da ćemo do kraja godine imati Odluku o odabiru i moliti da se nitko ne žali na natječaj da to ne oduži opet do beskraja, ali uz malo sreće mogli bi negdje u siječnju ja se nadam imati ugovor o radovima, a onda naravno sukladno vremenskim uvjetima i započet sa izgradnjom. Ono što je dobro dobro je da bez obzira što je taj Ugovor potpisan za koheziju za prošlo programsko razdoblje da smo kroz suradnju s Hrvatskim vodama došli do rješenja da se taj projekt financira djelomično iz kohezije koliko se isfinancira do kraja iduće godine, a ostatak će se financirati iz nacionalnog plana oporavka tako da se samim tim i prema Europi rok izvršenja produljuje do kraja 2025. što nam odgovara, imamo vremena da dovršimo taj projekat, odnosno da ga izvedemo u potpunosti do kraja. Ono što mogu možda reći unaprijed za taj projekat je da se ispričavam građanima jer radovi koji su se izvodili na RVS-u koji su izazivali dosta pitanja jer dinamika krpanja pojedinih ulica je bila dosta slaba bez obzira na sva upozorenja i nas kao investitora i nadzornog inženjera i Grada i svih koji su se tu angažirali. Oštećenje prometnica kod izgradnje kanalizacije će biti znatno veće nego što je bilo ovo kod izgradnje vodovoda međutim pričali smo danas, čuo sam da su neki vijećnici spominjali zaštitu okoliša, zaštite okoliša bez odvodnje i pročišćavanja otpadnih voda na žalost nema. To je tako kako je. Do 2025. ćemo završiti tu priču, a onda sustav odvodnje i pročišćavanja i sustav vodoopskrbe na području bivše Općine Ivanić-Grad će biti na jednoj visokoj razini, vjerujem da ova puknuća vode će biti prošlost, a i sustav odvodnje i pročišćavanja će biti na puno višoj razini nego što je to danas.

Gđa. Maja Krnjević – ja sam dobro proučila Vaše Izvješće Uprave o stanju društva, Financijski izvještaj i tako dalje i sad me zanima jedna stvar mi nema logike. Na 39. stranici Izvješća Uprave kaže se ovako – Na području Grada Ivanić-Grada, Općine Križ i Kloštar Ivanić izgrađeno je 400 km vodovodne mreže. Izgradili smo cca 1560 m produžetaka vodovodne mreže po profilima tim i tim, sada da sve ne čitam. Pa mislim 400 km vodovodne mreže to je, pretpostavljam da je to lapsus jer prema podacima koji su razvidni vi ste u 21. godini napravili 42,5 km rekonstrukcije i novo napravljenih 2,5 km, da li sam u pravu?. Molila bih da mi odgovorite na to pitanje jer podatak koji je javno objavljen, koji ste Vi potpisali da li je lapsus ili ne.

g. Tomislav Masten – što se tiče 400 km mreže to se odnosi na ukupnu mrežu na području Grada Ivanić-Grada, Kloštra i Križa, nespretno je napisano, ali to je ukupna mreža Vodoopskrbe i odvodnje Zagrebačke županije u ovom momentu prije završetka projekta vodoopskrbni sustav upravljanja na čitavom našem području sa 1050 km vodoopskrbne mreže, a nakon projekta RVS-a ćemo upravljati sa skoro 1400 km mreže tako da ovih 400 otpada na područje bivše Općine Ivanić-Grad pa je nespretno malo napisano, ali zahvaljujem na primjedbi.

g. Lovorko Matković – u svom Izvještaju ste pisali o lomovima, ja sam to pitao već pred jedno dvije godine. Nakon loma bilo kojeg magistralnog voda dolazi do zamućenja i zmazanoće u vodi, a to je problem recimo ako nadopunjavate neke zatvorene cisterne. Da li sa ovim novim magistralnim vodovima ćete izbjeći recimo tih dosta lomova i da li ćete moći ispirati pojedine dionice.

g. Tomislav Masten – najveći problemi koji se događaju koji građani su svjedoci, problem je u magistralnim vodovima koji dolaze od vodospreme Sobočani što prema Križu što prema Kloštru što prema Ivaniću. Nakon puštanja u rad ili u pogon ovog novog sustava koji smo sad sagradili pokraj svih tih magistralnih cjevovoda postoje novi magistralci koji su gotovi. Oni će sad biti pušteni u pogon, oni su sagrađeni. Mislim da na jednom fali još jedna ili dvije komore ali oni su u pravilu gotovi, u tom momentu nema apsolutno više nikakvog razloga da dolazi do bilokakvih obustava ili do zamućenja, ni do bilo čega, možda eventualno u nekoj pojedinoj ulici gdje će se dogoditi lom na ulazu u nekakvo naselje ili nešto, ali svi glavni vodovi su zamijenjeni sada. Mi smo sagradili ovim projektom preko 15 ili 16 km magistralnih cjevovoda koji vode od vodospremnika koji je glavna referentna točka za čitavo ovo područje koji vode što prema Ivaniću, što prema Kloštru i prema Križu, tako da više do nekakvih ozbiljnijih ni lomova, a ni zamućenja samim time ne bi trebalo dolaziti kad to sve bude pušteno u pogon, materijali koji su upotrebljavani ja se nadam da su ih izvođači dobro ugradili, nadzorni tvrdi da jesu. Znači tu slijedećih trideset, četrdeset godina ne bi trebali razgovarati osim ako dođe do nekakvog fizičkog oštećenja kada će netko izvoditi neke građevinske radove pa ga fizički ošteti, ali da bi došlo do samog puknuća kao što se danas događa zbog dotrajalosti ne bi smjelo dolaziti više jer to je sve novo napravljeno kao i cjevovod kojim smo 2016. prespojili područje Ivanić-Grada, Kloštra i Križa na vodoopskrbi sustav Grada Zagreba, to je magistralni cjevovod 33 km, sada je prošlo 6,5 godina i nikakvih problema.

Prije pristupanja glasovanju utvrđeno je kako je sjednici Gradskog vijeća prisutno 13 vijećnika.

Provedenim glasovanjem konstatirano je kako je sa 13 glasova za jednoglasno usvojen

**Z A K LJ U Č A K**

**o prihvaćanju Financijskog izvješća i Izvješća o poslovanju**

**trgovačkog društva Vodoopskrba i odvodnja Zagrebačke županije d.o.o.**

**za 2021. godinu**

Zaključak prileži zapisniku i čini njegov sastavni dio.

Napomena: Zaključak je u istovjetnom tekstu usvojen na sjednici Gradskog vijeća, a vijećnicima je dostavljen u materijalima za sjednicu Gradskog vijeća.

**2. TOČKA**

Rasprave o istom nije bilo te je prije pristupanja glasovanju utvrđeno kako je sjednici Gradskog vijeća prisutno 12 vijećnika.

Provedenim glasovanjem konstatirano je kako je sa 12 glasova za jednoglasno usvojen

**Z A K LJ U Č A K**

**o prihvaćanju Financijskog izvješća i Izvješća o poslovanju trgovačkog društva Obiteljski radio Ivanić d.o.o. za 2021. godinu**

Zaključak prileži zapisniku i čini njegov sastavni dio.

Napomena: Zaključak je u istovjetnom tekstu usvojen na sjednici Gradskog vijeća, a vijećnicima je dostavljen u materijalima za sjednicu Gradskog vijeća.

**3.TOČKA**

Rasprave o istom nije te je prije pristupanja glasovanju utvrđeno kako je sjednici Gradskog vijeća prisutno 12 vijećnika.

Provedenim glasovanjem konstatirano je kako je sa 12 glasova za jednoglasno usvojen

**Z A K LJ U Č A K**

**o prihvaćanju Financijskog izvješća i Izvješća o poslovanju trgovačkog društva Poduzetnički centar Ivanić-Grad d.o.o. za 2021. godinu**

Zaključak prileži zapisniku i čini njegov sastavni dio.

Napomena: Zaključak je u istovjetnom tekstu usvojen na sjednici Gradskog vijeća, a vijećnicima je dostavljen u materijalima za sjednicu Gradskog vijeća.

**4. TOČKA**

Rasprave o istom nije te je prije pristupanja glasovanju utvrđeno kako je sjednici Gradskog vijeća prisutno 12 vijećnika.

Provedenim glasovanjem konstatirano je kako je sa 12 glasova za jednoglasno usvojen

**Z A K LJ U Č A K**

**o prihvaćanju Financijskog izvješća i Izvješća o poslovanju**

**trgovačkog društva Razvojna agencija IGRA d.o.o. za 2021. godinu**

Zaključak prileži zapisniku i čini njegov sastavni dio.

Napomena: Zaključak je u istovjetnom tekstu usvojen na sjednici Gradskog vijeća, a vijećnicima je dostavljen u materijalima za sjednicu Gradskog vijeća.

**5. TOČKA**

Rasprave o istom nije te je prije pristupanja glasovanju utvrđeno kako je sjednici Gradskog vijeća prisutno 12 vijećnika.

Provedenim glasovanjem konstatirano je kako je sa 12 glasova za jednoglasno usvojen

**Z A K LJ U Č A K**

**o prihvaćanju Financijskog izvješća i Izvješća o poslovanju**

**Visoke škole Ivanić-Grad za 2021. godinu**

Zaključak prileži zapisniku i čini njegov sastavni dio.

Napomena: Zaključak je u istovjetnom tekstu usvojen na sjednici Gradskog vijeća, a vijećnicima je dostavljen u materijalima za sjednicu Gradskog vijeća.

**6. TOČKA**

Rasprave o istom nije bilo te je

a)

Prije pristupanja glasovanju utvrđeno je kako je sjednici Gradskog vijeća prisutno 12 vijećnika.

Provedenim glasovanjem konstatirano je kako je sa 12 glasova za jednoglasno usvojen

**Z A K LJ U Č A K**

**o usvajanju Analize stanja sustava civilne zaštite na području**

**Grada Ivanić-Grada za 2021. godinu**

b)

Prije pristupanja glasovanju utvrđeno je kako je sjednici Gradskog vijeća prisutno 12 vijećnika.

Provedenim glasovanjem konstatirano je kako je sa 12 glasova za jednoglasno usvojen

**Z A K LJ U Č A K**

**o usvajanju** **Godišnjeg plana razvoja sustava civilne zaštite na području Grada Ivanić-Grada za 2022. godinu s financijskim učincima za trogodišnje razdoblje**

Zaključci prileže zapisniku i čine njegov sastavni dio.

Napomena: Zaključci su u istovjetnom tekstu usvojeni na sjednici Gradskog vijeća, a vijećnicima su dostavljeni u materijalima za sjednicu Gradskog vijeća.

**7. TOČKA**

Gđa. Marina Šiprak – pred vama je prijedlog Odluke o davanju prethodne suglasnost na prijedlog Statuta Dječjeg vrtića Ivanić-Grad. Pravni temelj za donošenje ove Odluke odredbe članka 54. stavka 1. Zakona o ustanovama, zatim članka 41. stavka 1. Zakona o predškolskom odgoju i obrazovanju te članka 35. Statuta Grada Ivanić-Grada kojima je propisano kako statut Dječjeg vrtića donosi upravno vijeće uz prethodnu suglasnost osnivača Dječjeg vrtića. Razlozi upućivanja su u usklađivanju Statuta sa Zakonom o izmjenama i dopunama Zakona o predškolskom odgoju i obrazovanju, koji je stupio na snagu 28. svibnja 2022. i kojim je propisano u njegovim prijelaznim i završnim odredbama da su dječji vrtići i druge ustanove, pravne i fizičke osobe koje obavljaju djelatnost predškolskog odgoja dužne uskladiti svoje statute i druge opće akte s odredbama Zakona u roku od 6 mjesec od dana njegova stupanja na snagu. U obrazloženju ove Odluke navedeno je koje su najznačajnije izmjene koje donosi Zakon o izmjenama i dopunama Zakona o predškolskom odgoju i obrazovanju.

Prije pristupanja glasovanju utvrđeno je kako je sjednici Gradskog vijeća prisutno 11 vijećnika.

Provedenim glasovanjem konstatirano je kako je sa 11 glasova za jednoglasno usvojena

**O D L U K A**

**o davanju prethodne suglasnosti na prijedlog Statuta**

**Dječjeg vrtića Ivanić Grad**

Odluka prileži zapisniku i čini njegov sastavni dio.

Napomena: Odluka je u istovjetnom tekstu usvojena na sjednici Gradskog vijeća, a vijećnicima je dostavljena u materijalima za sjednicu Gradskog vijeća.

**8. TOČKA**

Gđa. Marina Šiprak – pred vama je prijedlog Odluke o davanju prethodne suglasnosti na prijedlog Pravilnika o unutarnjem ustrojstvu i načinu rada Dječjeg vrtića Ivanić-Grad. Pravni temelj za donošenje ove odluke su odredbe čl. 41. st. 1. Zakona o predškolskom odgoju i obrazovanju kojim je propisano kako Pravilnik o unutarnjem ustrojstvu i načinu rada dječjeg vrtića kao javne službe donosi upravno vijeće dječjeg vrtića uz prethodnu suglasnost osnivača. Nadalje čl. 35. Statuta Grada Ivanić-Grada propisano je kako Gradsko vijeće donosi odluke i druge opće akte koji su mu stavljeni u djelokrug zakonom i podzakonskim aktima. Kao i kod prethodne točke razlog upućivanja je usklađivanje odredaba Pravilnika o unutarnjem ustrojstvu i načinu rada Dječjeg vrtića Ivanić-Grad sa odredbama Zakona o izmjenama i dopunama Zakona o predškolskom odgoju i obrazovanju koji je stupio na snagu 28. svibnja 2022., rok je šest mjeseci od stupanja na snagu Zakona. Također je u obrazloženju prijedloga ove Odluke navedeno koje su osnovne izmjene koje donosi novi Zakon o predškolskom odgoju i obrazovanju.

Prije pristupanja glasovanju utvrđeno je kako je sjednici Gradskog vijeća prisutno 12 vijećnika.

Provedenim glasovanjem konstatirano je kako je sa 12 glasova za jednoglasno usvojena

**O D L U K A**

**o davanju prethodne suglasnosti na prijedlog Pravilnika o unutarnjem ustrojstvu i načinu rada Dječjeg vrtića Ivanić Grad**

Odluka prileži zapisniku i čini njegov sastavni dio.

Napomena: Odluka je u istovjetnom tekstu usvojena na sjednici Gradskog vijeća, a vijećnicima je dostavljena u materijalima za sjednicu Gradskog vijeća.

**9. TOČKA**

Gđa. Tamara Mandić – JVP Grada Ivanić-Grada podnijela je 14. studenog 2022. godine zahtjev za davanje suglasnosti Gradskog vijeća Grada Ivanić-Grada na ishođenje bankarskih garancija za ozbiljnost ponude i za uredno ispunjenje ugovora kod Privredne banke Zagreb u korist društva INA Industrija nafte d.d. i društva INA Vatrogasni servisi d.o.o. u skladu sa dokumentacijom za nadmetanje u postupku nabave usluge vatrogasne zaštite u regiji Zagreb i profesionalne usluge zaštite od požara na lokacijama društva INA Industrija nafte za razdoblje od. 01. siječnja 2023. godine do 31. prosinca 2024. godine. U skladu sa dokumentacijom za nadmetanje u postupku nabave predmetnih usluga ponuditelj je dužan priložiti jamstvo za ozbiljnost ponude u obliku bankovne garancije za ozbiljnost ponude u iznosu od 2 % od ukupne vrijednosti ponude, a ukoliko budu odabrani JVP je dužna u roku od 8 dana od dana potpisa ugovora dostaviti bankovnu garanciju za uredno ispunjenje ugovora u iznosu od 10 % od ukupne vrijednosti ugovora. Sukladno zahtjevu JVP Grada Ivanić-Grada za davanje suglasnosti na ishođenje bankarskih garancija vrijednost ponude JVP je za uslugu vatrogasne zaštite, najma vatrogasnih vozila u regiji Zagreb iznosi 3.369.805,00 kn, a za profesionalnu uslugu zaštite od požara na lokacijama društva INA Industrija nafte d.d. iznosi 2.006.040,00 kn. Slijedom navedenog Gradskom vijeću Grada Ivanić-Grada predlaže se davanje suglasnosti JVP Grada Ivanić-Grada na ishođenje bankarskih garancija za ozbiljnost ponude i ukoliko dobe posao za uredno ispunjenje ugovora kod Privredne banke Zagreb.

Prije pristupanja glasovanju utvrđeno je kako je sjednici Gradskog vijeća prisutno 12 vijećnika.

Provedenim glasovanjem konstatirano je kako je sa 12 glasova za jednoglasno usvojena

**O D L U K A**

**o davanju suglasnosti Javnoj vatrogasnoj postrojbi Grada Ivanić-Grada**

**na ishođenje bankarske garancije**

Odluka prileži zapisniku i čini njegov sastavni dio.

Napomena: Odluka je u istovjetnom tekstu usvojena na sjednici Gradskog vijeća, a vijećnicima je dostavljena u materijalima za sjednicu Gradskog vijeća.

**10. TOČKA**

Gđa. Tamara Mandić – društvo Ivakop d.o.o. je dana 15. studenog 2022. godine dostavilo Gradu Ivanić-Gradu, kao većinskom vlasniku, zahtjev za davanje suglasnosti za dugoročno zaduživanje za nabavu komunalnog vozila za odvojeno prikupljanje otpada podvozje i nadogradnja zapremnine 16 m³. Uz zahtjev Gardu Ivanić-Gradu je dostavljena Odluka o odabiru ekonomski najpovoljnije ponude u otvorenom postupku javne nabave velike vrijednosti za nabavu usluge financijskog leasinga za nabavu komunalnog vozila, zatim Zapisnik o pregledu i ocjeni ponuda, troškovnik odnosno ponuda odabranog ponuditelja UniCredit Leasing Croatia d.o.o. i tehničke specifikacije vozila. S obzirom da se radi o zaduživanju pravne osobe u većinskom vlasništvu jedinice lokalne samouprave odredbom čl. 127. st. 2. Zakona o proračunu propisano je da se pravna osoba u većinskom vlasništvu ili suvlasništvu jedinice lokalne samouprave može dugoročno zaduživati po osnovi kredita ili zajma uz suglasnost većinskog vlasnika. Dana suglasnost za zaduživanje pravnoj osobi ne uključuje se u opseg mogućeg zaduženja jedinice lokalne samouprave, a odredbom st. 5. određeno je da odluku o davanju suglasnosti pravnoj osobi za zaduživanje donosi predstavničko tijelo jedinice lokalne samouprave. Za provođenje ove odluke nije potrebno osigurati sredstva u Proračunu Grada Ivanić-Grada.

Prije pristupanja glasovanju utvrđeno je kako je sjednici Gradskog vijeća prisutno 12 vijećnika.

Provedenim glasovanjem konstatirano je kako je sa 12 glasova za jednoglasno usvojena

**O D L U K A**

**o davanju suglasnosti za dugoročno zaduženje trgovačkom društvu**

**IVAKOP d.o.o.**

Odluka prileži zapisniku i čini njegov sastavni dio.

Napomena: Odluka je u istovjetnom tekstu usvojena na sjednici Gradskog vijeća, a vijećnicima je dostavljena u materijalima za sjednicu Gradskog vijeća.

**11. TOČKA**

Gđa. Tamara Mandić – Predmet ove Odluke je odobravanje financiranja i pokretanje izvođenja radova na sanaciji krovišta tržnice Maznica u Ivanić-Gradu. Grad Ivanić-Grad je proveo javnu nabavu i donio Odluku o odabiru najpovoljnije ponude za izvođenje radova na sanaciji krovišta Maznica. Kao najpovoljnija ponuda odabrana je ponuda tvrtke Prijatelj gradnja d.o.o. iz Lupoglava. Vrijednost predmetne investicije po provedenom otvorenom postupku javne nabave je a PDV-om 765.451,25 kn, a sufinancirat će se sredstvima Zagrebačke županije u 100% iznosu.

Prije pristupanja glasovanju utvrđeno je kako je sjednici Gradskog vijeća prisutno 12 vijećnika.

Provedenim glasovanjem konstatirano je kako je sa 12 glasova za jednoglasno usvojena

**O D L U K A**

**o odobravanju financiranja i izvođenju radova na sanaciji krovišta tržnice Maznica u Ivanić-Gradu**

Odluka prileži zapisniku i čini njegov sastavni dio.

Napomena: Odluka je u istovjetnom tekstu usvojena na sjednici Gradskog vijeća, a vijećnicima je dostavljena u materijalima za sjednicu Gradskog vijeća.

**12. TOČKA**

Gđa. Tamara Mandić – Predmet ove Odluke je odobravanje financiranja i pokretanje izvođenja radova na postavi novog sportskog poda u dvorani uz Osnovnu školu „Stjepana Basaričeka“ u Ivanić-Gradu. Temeljem Odluke o odabiru najpovoljnije ponude za izvođenje radova na postavi novog sportskog poda u dvorani uz Osnovnu školu „Stjepana Basaričeka“ u Ivanić-Gradu, po provedenom otvorenom postupku javne nabave kao najpovoljnija odabrana je ponuda STOLARIJA GOOOD d.o.o., iz Osijeka. Vrijednost predmetne investicije po provedenom otvorenom postupku javne nabave, iznosi 1.148.125,00 kn s PDV-om, a sufinancirat će se sredstvima Zagrebačke županije u iznosu od maksimalno 600.000,00 kn ili 50%.

Prije pristupanja glasovanju utvrđeno je kako je sjednici Gradskog vijeća prisutno 13 vijećnika.

Provedenim glasovanjem konstatirano je kako je sa 13 glasova za jednoglasno usvojena

**O D L U K A**

**o odobravanju financiranja i izvođenju radova na postavi novog sportskog poda u dvorani uz Osnovnu školu „Stjepana Basaričeka“ u Ivanić-Gradu**

Odluka prileži zapisniku i čini njegov sastavni dio.

Napomena: Odluka je u istovjetnom tekstu usvojena na sjednici Gradskog vijeća, a vijećnicima je dostavljena u materijalima za sjednicu Gradskog vijeća.

**13. TOČKA**

Gđa. Tamara Mandić – Na prošloj sjednici Gradskog vijeća usvojili ste Odluku o odabiru, ali u čl. 2. došlo je do pogrešnog iznosa, omaškom je krivi iznos stavljen i samo se mijenja čl. 2., odabran je ponuditelj Gradnja Lipovec d.o.o. i ispravljen je iznos odabranog ponuditelja. U Odluci o odobravanju financiranja i izvođenju radova na rekonstrukciji Moguševe ulice i izgradnji nogostupa (II. faza) u Ivanić-Gradu) mijenja se članak 2. koji sada glasi da je ugovorena vrijednost radova 721.860,00 kn s PDV-om, a sufinancirat će se sredstvima Ministarstva prostornoga uređenja, graditeljstva i državne imovine u iznosu od 50.000,00 kn..

Prije pristupanja glasovanju utvrđeno je kako je sjednici Gradskog vijeća prisutno 13 vijećnika.

Provedenim glasovanjem konstatirano je kako je sa 13 glasova za jednoglasno usvojena

**O D L U K A**

**o izmjeni Odluke o odobravanju financiranja i izvođenju radova na rekonstrukciji Moguševe ulice i izgradnji nogostupa (II. faza) u Ivanić-Gradu**

Odluka prileži zapisniku i čini njegov sastavni dio.

Napomena: Odluka je u istovjetnom tekstu usvojena na sjednici Gradskog vijeća, a vijećnicima je dostavljena u materijalima za sjednicu Gradskog vijeća.

**14. TOČKA**

g. Josip Banić – 28. rujna ove godine imali smo sjednicu Savjeta mladih Grada Ivanić-Grada na kojoj smo donijeli Plan rada i Financijski plan Savjeta mladih te smo, s obzirom da je prema Proračunu predviđeno 22.000,00 kn za rad Savjeta mladih, donijeli Plan rada gdje planiramo održati edukativnu radionicu Financijska pismenost za mlade za što je predviđeno 5.000,00 kn, održavanje humanitarnog turnira u odbojci na pijesku sa popratnim sadržajima, tu je 8.000,00 kn predviđeno, te u 9. mjesecu organizacija sajma sportskih klubova s područja Ivanić-Grada i za to je predviđeno 7.000,00 kn.

gđa. Maja Krnjević – ako pogledamo koje su naše proračunske stavke i koliko izdvajamo za pojedine udruge, koliko recimo dobivaju udruge umirovljenika, ne mislim da one trebaju dobiti manje, ali mislim da bi u perspektivi trebalo razmisliti da se poveća budžet za savjet mladih sa 22.000,00 kn obzirom na to da mladi su oni na kojima svijet ostaje, mislim da su njihove ideje vrlo progresivne i vrlo pametne i vjerujem da će na taj način puno bolje funkcionirati ono o čem sam govorila na aktualnom satu, odnosno pitanje koje sam postavila ticalo se isto mladih ljudi, ukoliko budu okupljeni oko nekakvih aktivnosti koje nisu samo sportske, nisu svi ni sportaši, mislim da je to samo dobro i da u tom smjeru trebamo ići, pa evo čisto na razmatranje da se poveća budžet Savjeta mladih.

Prije pristupanja glasovanju utvrđeno je kako je sjednici Gradskog vijeća prisutno 13 vijećnika.

Provedenim glasovanjem konstatirano je kako je sa 13 glasova za jednoglasno usvojen

**Z A K LJ U Č A K**

**o prihvaćanju Plana rada i Financijskog plana Savjeta mladih Grada**

**Ivanić-Grada za 2023. godinu**

Zaključak prileži zapisniku i čini njegov sastavni dio.

Napomena: Zaključak je u istovjetnom tekstu usvojen na sjednici Gradskog vijeća, a vijećnicima je dostavljen u materijalima za sjednicu Gradskog vijeća.

**15. TOČKA**

Pod točkom Razno drugih pitanja niti prijedloga nije bilo.

Sjednica Gradskog vijeća Grada Ivanić-Grada dovršena je u 17.55 sati.

Zapisnik sastavila: PREDSJEDNIK GRADSKOG VIJEĆA

Nikolina Mužević Željko Pongrac, pravnik kriminalist